Foto’s: Baba sterf, 10 beseer in botsingFoto: ER24 ‘n Baba is dood en tien mense is beseer na ‘n botsing tussen ‘n minibustaxi en ‘n motor in Silversands in Kaapstad. Luyanda Majija, woordvoerder van ER24, sê die botsing het Sondagaand in Hindleweg plaasgevind. Majija sê die baba se lykie is in die motor aangetref. Sy sê drie mense was in die taxi vasgekeer en moes met meganiese toerusting uit die wrak bevry word. Die taxi het aan die brand geslaan maar brandbestryders kon daarin slaag om die brand vinnig onder beheer te bring. Majija sê vier mense is kritiek beseer. Die beseerdes is op die toneel behandel voor hulle na die Tygerburg-hospitaal geneem is vir verdere mediese sorg. Die oorsaak van die ongeluk word ondersoek.